**Referat fra bestyrelsesmøde Fødder & Rødder**

**mandag den 11. august 2025**

Online møde

1: Valg af referent.

 Else

2: Vedtagelse af protokollen fra det seneste møde.

 Ingen kommentarer: Anke: Gode protokoller

3: Forpersonens beretning

Forpersonen er returneret 30. juli efter to måneders ophold i Mozambique.

Han forventes at returnere til Mozambique sidst i 2025.

Opnåede resultater:

Stiftelse af foreningen Nødder fra Chichango og indgåelse af kontrakt med foreningen om 1. fase af et projekt, der omfatter plantning af 517 podede cashewtræer. Vi får bundet CO2 og bekæmpet fattigdom - og skabt lidt fremtidstro blandt de foreløbig 13 medlemmer af foreningen. Vores tilskud er på cirka DKK: 20.000.

Undskrivelse af kontrakt med Livaningo, der frem til februar 2025 planter mangrovetræer sammen med frivillige i bydelen Lingamo for midler (DKK 50.000) som F&R har stillet til rådighed. Pengene går også til et undervisningsforløb om nødvendigheden af mangroven samt som tilskud til et antal spareklubber, hvorfra indskyderne kan modtage rentefrie lån til iværksætteri.

For begge projekter gælder, at det er første fase af en forhåbentlig lang række.

Opgaven består nu i at holde så tæt kontakt som muligt til Livaningo og Nødder fra Chichango. Der er skrevet til de to organisationer med et ønske om månedlige bulletiner, fotos og videoer.

Vi bør også være i dialog med de to organisationer om de kommende faser. De er for Nødder fra Chichangos vedkommende skitseret og oversat til portugisisk.

Netværk

Der er desuden gjort en større indsats for at skabe et netværk blandt skandinaver og mozambiquere i landet. Hensigten er at etablere en afdeling af Fødder & Rødder. Netværket har stor veneration for landet og dets situation og fremtid, der er mange kompetencer i det og muligvis også indtægter for foreningen.

Et arbejde med at kontakte de nordiske, den hollandske og canadiske ambassader er påbegyndt. Det sker på anbefaling af Janicell Rasmussen Klint, koordinator for NGO og ambassader i den store bank BCI. Ifølge hende efterspørger disse ambassader klimaprojekter og nye partnere.

Ansøgninger hos fonde, puljer og virksomheder

Vi har sendt ansøgninger til to fonde og flere er på vej. Flere fonde vil først have ansøgninger her i sensommeren/efteråret tæt på de møder, hvor de beslutter årets bevillinger.

Vi afventer pt. svar fra CISU (september DKK 150.000) og Brødrene Hartmanns Fond (her DKK 170.000 øremærket et køretøj).

Vi afventer også et svar fra Christian Jebsen, kaffebonde i Kenya og en del af den nordslesvigske milliardærfamilie Jebsen, Aabenraa.

Foredrag

Der er sendt breve ud til samtlige Lions og Rotary-klubber i Sønderjylland. Vi er blevet tilmeldt sogneaften.dk formedelst DKK 800. Her tilbyder vi et foredrag om Fødder & Rødder for DKK 5000, der ubeskåret går til foreningen.

Plastik

Bestyrelsen bedes give en forhåndstilkendegivelse om, hvorvidt vi skal overveje støtte til en gruppe kvinder i Maputo, der arbejder med genbrug af plastik. Livaningo anbefaler det.

Det passer ind i vores arbejde med at bekæmpe fattigdom og klimaforandringer, da genbrug af plastik overflødiggør produktion af ny plast af fossilt olie. Spørgsmålet er, om tiden er moden til at tilføje et andet fokus end træer og deres værdi som CO2-lagre, madproduktion, brænde og byggematerialer og for biodiversiteten.

Plastik er svøbe for planeten, såvel i det globale nord som i det globale syd. Mikroplast optages og lagres i mennesker og dyr - herunder også stoffet PFAS. Skaderne er stigende, enorme og uoverskuelige. Mens vi i Nordeuropa sorterer affaldet og lever efter devisen »ude af sigt ude af sind« flyder plastikken rundt i det afrikanske landskab. Ofte ender den i havet og i vandløb, hvor det langsomt nedbrydes og optages i organismerne der. På land bortskaffes langt det meste ved afbrænding, hvilket både betyder forurening med sundhedsskadelige partikler og udslip af klimagasser.

4: Kommentarer til beretningen

Anke: Flotte initiativer Niels Ole tager, der er gang i meget, og virkelig vigtigt, Niels Ole er til stede i Mozambique. Det anbefales dog, at holde linjen ang. træplantning, genetablering af Mangrove. Det kunne forplumre F&R indsats at gå ind i genanvendelse af plastik.

Kirsten: Mener også vi helst skal holde vores sti ren og huske, at det er træplantning som er vores kerneområde

Else: er til dels positiv over plastikprojektet, idet der kan være en ide i, at plukke de lavthængende ”projekter”

Thomas: Meget imponeret over den store indsats Niels Ole har gjort, meget flotte projekter vi nu har gang i. Positivt, at vi har fået en form for ”rabat” i forhold til Livaningo, - at vi ikke betaler til lønninger. Meget interessant med spareklubberne, - Vi skal arbejde på, at være parat til at fortsætte de to flotte projekter vi har gang, så vi skal koncentrere os om, at ”indsamle” penge

Ang. spareklubberne, er det ifølge Niels Ole meget vigtigt at holde hånd i hanke med det og med de øvrige elementer i Lingamo-projektet.

Livaningo er allerede godt udrustet i forhold til at kommunikere med os, og afrapportere til F& R. Det ser helt anderledes ud ang. Preben og cashewnøddeprojektet. Preben har en lille gammel mobil og er ikke rigtig digital. Niels Ole nævner, at der nok må ringes direkte til Preben ved afrapportering, altså en form for hjælp til dette

Niels Ole bliver lidt svag i knæene, når Livaningo henvender sig ang. projektet ang. plastik og de lokale kvinder, men vi kan følge projektet, på længere sigt kan der måske være en ide i at gå ind i projektet.

Kirsten spørger til, om Niels Ole er rolig ved, at projekterne ruller, når han ikke er tilstede. Niels Ole svarer: I cashewnøddeprojektet er de i fuld gang. Og ang. Livaningo, er Niels Ole lidt mere på vagt ang. om projektet lykkes. Kun en lille del af befolkningen har tilsluttet sig genetablering af Mangroven, derfor kan indsatsen være mere svingende, med mindre Livaningos projektleder kan holde fast i indsatsen.

Anke nævner, at det er vigtigt, at vi holder fast i vores målsætning om hjælp til selvhjælp. Vi skal holde tungen lige i munden. Det er det seje træk vi er i gang med, og forpersonen har gjort en stor forskel ved at være lokalt tilstede. Det står og falder med, at det lykkes med cashewnødderne og med mangroven. Det skal helst lykkes, også når Niels Ole ikke er til stede. Vigtigt at arbejde videre ang. netværket i Mozambique og især også ang. foredragsrækken i DK.

Niels Ole: Hovedopgaven nu er at skaffe midler. Han oplever slet ikke, at man i projekterne bare vil have penge, men faktisk helt konkret ønsker udvikling. Derefter er det vigtigt ,at pengene går ind i projekter som kører på længere sigt, hvor Livaningo og Preben er vigtige tovholdere

5: Forslag om højskoleophold - se bilag

Forslaget er medsendt dagsorden

Niels Ole har ikke fået tjekket CISUS oplysningspulje, om højskoleopholdet evt. kan dækkes fra CISUs oplysningspulje. Det er sket efterfølgende, og det kan konstateres, at der maksimalt kan søges 50.000 kroner.

Kirsten nævner; at sommerhøjskoleophold er meget efterspurgte,

Thomas synes det er en god ide, med højskoleophold. Korte ugekurser, det vil også være en god ide, at det ikke koster tilsvarende andre højskoleophold, idet der så er ret store forventninger fra deltagerne til underholdningsværdien. Kunne vi være støtteberettigede fra undervisningspuljen. Det er vigtigt, at der er midler til at få et sådant kursus ud over rampen.

Niels Oles fornemmelser er, at mange sukker efter at deltage i et højskoleophold, hvor man kan være med til at gøre en forskel på klimadagsordenen og Det Globale Syd

Kirsten nævner, at Ursula må have en fornemmelse af hvor snævert et kursus ophold kan være, om det Globale Syd, -

Niels Ole nævner, at rammerne er på Løgumkloster højskole med mad, værelser, Det kunne være interessant, hvis vi kunne etablere en tilbagevendende højskoleophold, hvor F & R kan udvide engagementet og få flere aktive medlemmer.

Anke: bekymret for, om der kan findes indhold nok til en uge. Vi behøver ikke at opfinde den dybe tallerken. Målgruppen skal defineres. Kan der evt. afholdes en højskoledag, fremfor en hel uge? Kunne bestyrelsen afholde en hel arbejdsdag og se hvad det kunne blive til?

Kirsten: Der skal være alt muligt indhold, noget for kroppen, noget for sjælen, osv. For at sætte et helt uge kursus

Thomas: Der er ræson i at udbrede budskabet ud, og her er folkelig oplysning en god måde at gøre det på. Udenrigsministeriet har en oplysningspulje, som forvaltes af CISU. Det er en stor fordel, at have Ursula i vores rækker i forhold til et kursus. Det er heller ikke uinteressant for Løgumkloster højskole.

Niels Ole: hvis vi kan få oplysningspenge er der rigtig gode muligheder. Niels Ole appellerer til, at vi er lidt ambitiøse, og forsøger at arbejde på et ugeskursus. Vi har sammen et stort netværk, og kan trække på mange foredragsholdere. Måske kan vi allerede nu gå i gang med at sætte indhold i et uge kursus.

Niels Ole ønsker at vi holder tempoet i udviklingen af foreningen F&R.

Kirsten foreslår, at alle bestyrelsesmedlemmer forsøger at skitsere en dag på et højskoleophold – Dette besluttes --

Anke er formand for Foreningen Norden i Sønderjylland og Sydslesvig. Hun vil gerne bidrage med et indhold til kurset, der afdækker de nordiske landes tilgang til ulandsbistand og mulige samarbejder mellem landene.

På et højskoleophold kan eksempler på oplysningsindhold være:

hvad betyder mikrolån,

hvad betyder mangroven for bæredygtigheden og kystområderne

6: Medlemshvervning- og -pleje

 Der skal arbejdes videre med at hverve nye medlemmer

7: Økonomi status:

Kassebeholdning DKK 19.000,

Heraf donationer i forbindelse med kampagne for Nødder fra Chichango:

ca. DKK 3000

ikke bogførte udgifter DKK 18.000,

ikke bogførte indtægter DKK 5000.

Reelt er der derfor 6000 i kasse, det må ikke blive lavere

8: Generalforsamling 2026: Fastsættelse af dato

 Lørdag d. 25. april (afsæt dagen til dette)

 Vi går efter afholdelse på Aabenraa Friskole

9: Fastsættelse af ny mødedato

 Niels Ole sender forslag ud

10: Eventuelt

 Niels Ole nævner CISUs højskoleweekend d. 3. – 5. Oktober på Askov Højskole

 Her sættes der fokus på hvilken rolle civilsamfundet har i nutiden.

Bilag I:

Forslag til højskoleophold under overskriften:

Giv dit håb fødder og rødder

Formål:

At styrke Fødder & Rødders position i Danmark/Sydslesvig.

At styrke personer, der vil handle og forvandle for en bedre balance mellem det globale syd og det globale nord.

Til baggrund:

Især Afrika har udsigt til et meget hårdt århundrede.

En kombination af befolkningstilvækst, klimaforandringer, overudnyttelse og udbytning af ressourcer, lavt uddannelsesniveau og dårlig regeringsførelse sætter folkevelfærden under et alvorligt pres.

Påstand: Der er et uforløst behov blandt danskere for direkte og praktisk at kunne handle ind i en udvikling, der er stærkt foruroligende. Håbet bæres af handling.

Fødder & Rødder er et tilbud om at kunne bidrage til konkret udvikling. Vi er langt mere handlingens organisation end ordenes - selv om (mange) ord er nødvendige for at kunne handle effektivt.

Vi er kommet godt fra start. Der er nu to konkrete projekter, og så langt vi kan kigge ud i horisonten er der et - synes det endeløst - behov for aktion. »Handling gi’r forvandling« - og vi skal handle hver dag.

Forslag:

Følgende forslag imødekommer det antagede store behov hos mange danskere for at sætte sig selv i spil i forhold til en langt mere retfærdig verdensorden:

En uges ophold på Løgumkloster Højskole med det overordnede mål at give folk håb ved at være handlingsanvisende:

Information/foredrag om Det Globale Syd - især Afrikas aktuelle situation med Mozambique som case. Hvad har været afgørende i den historiske udvikling for situationen i 2020erne.

Eksempler på solidaritetsarbejde, der virker.

Handlingsanvisende: Hvordan kan jeg med min uddannelse, økonomi og familiære forhold medvirke til at skabe varige ændringer?

Information om fundraising, videreuddannelse og finansiering af »min vej«.

Indsamling til og afholdelse af bazar/minifestival/loppemarked: Mål 20.000 kroner til Fødder & Rødder.

Målgruppe:

Alle, som indholdet taler til.

Folk, der brændende interesserer sig for spørgsmålet: Hvordan kommer jeg til at handle og forvandle i en verden, der er kørt af sporet?

Dansk Ungdoms Fællesråd og Verdens Bedste Nyheder tilbyder et ugeophold på Roskilde Festival Højskole med det formål at gøre 50 unge til verdensmålsambassadører. Vi adskiller os på flere måder - blandt andet ved ikke at begrænse os til målgruppen unge.

Finansiering:

CISUs oplysningspulje, andre puljer og fonde.

Deltagerbetaling

Statens tilskud til højskoler.

Tidsrum:

Sommeren 2026.

Bilag II:

Højskoleforstander og kasserer Ursula svarer på forslag om højskoleuge:

Kære alle

Tak for dagsordenen og den gode ide med højskoleopholdet her hos os.

Jeg er faktisk ret misundelig på det som Roskilde Festival Højskole gør: Jeg havde flere gange prøvet at få et samarbejde om det med verdensmål op at stå med Dansk Ungdoms Fællesråd: Men de passer måske bedre til Roskilde.

Så jeg synes at det er rigtig spændende.

Det der er lidt vakkelvornt er, at jeg skal få mindst 50 mennesker til at komme til sådan en sommeruge. Og de skal give ca. 5000 kr  hver. Det vil sige, at skolen skal have indtægter på 250.000 kr. om ugen om sommeren.

Vi kan nok overleve når der kun kommer 200.000 kr ind – men det er mange penge at rejse.

Til gengæld er det et virkelig fantastisk kursus. Og hvis vi kunne få dygtige mennesker til at undervise – så vil det virkelig klæde skolen.

Jeg vil gerne bede jer at tale om I tror, at vi kan rejse så mange penge eller få så mange til at komme i en sommeruge i 2026. Vi er lige ved at lægge sidste hånd på vores sommer – og den eneste uge jeg kan se der giver mening herfra er uge 32 – altså den første august uge.

Jeg har lige nu også et forespørgsel fra filosofisk forum på netop denne denne uge 31: Så jeg vil gerne have at I bliver meget konkrete.

Det er ærgerligt at jeg ikke kan deltage.